**বিজয়শান্তি সতী** (জন্ম: ২৪শে জুন ১৯৬৬) হলেন একজন ভারতীয় চলচ্চিত্র অভিনেত্রী, প্রযোজক এবং রাজনীতিবিদ। তিনি তার ৩০ বছরের দীর্ঘ চলচ্চিত্র জীবনে তেলুগু, তামিল, মালয়ালম, কন্নড় ও হিন্দিসহ বিভিন্ন ভারতীয় ভাষায় বিভিন্ন চরিত্রে ১৮০টিরও বেশি চলচ্চিত্রে অভিনয় করেছেন। তাকে দক্ষিণ ভারতীয় চলচ্চিত্রের "দ্য লেডি সুপারস্টার" এবং "লেডি অমিতাভ" হিসাবে ব্যাপকভাবে ডাকা হয়। ১৯৯০ সালে মুক্তিপ্রাপ্ত *কর্তাব্যাম* নামক চলচ্চিত্রে "সুপার পুলিশ" হিসেবে তার কাজের জন্য তিনি সেরা অভিনেত্রীর জাতীয় চলচ্চিত্র পুরস্কার লাভ করেছেন। এই চলচ্চিত্রের চরিত্রে তিনি আগ্রাসন এবং সংযমের মধ্যে দারুণ ভারসাম্য করেছিলেন, যার জন্য তিনি বেশ প্রশংসা কুড়িয়েছিলেন। ২০০২ সালে তিনি তামিলনাড়ু সরকার থেকে কালাইমণি পুরস্কার পেয়েছিলেন। তিনি ২০০২ সালে অনুষ্ঠিত ফিল্মফেয়ার পুরস্কার দক্ষিণে সাতটি ফিল্মফেয়ার পুরস্কার, সেরা অভিনয়ের জন্য ছয়টি এবং একটি ফিল্মফেয়ার আজীবন সম্মাননা পেয়েছেন। এছাড়াও তিনি সেরা অভিনেত্রীর জন্য চারটি রাষ্ট্রীয় নন্দী পুরস্কার অর্জন করেছিলেন।

১৯৮৫ সালে, বিজয়শান্তি *প্রতিঘটনা*-এ তাঁর অভিনয়ের জন্য রাজ্য কর্তৃক নন্দী পুরস্কার লাভ করেছিলেন। ১৯৮৭ সালে, তিনি চিরঞ্জীবীর সাথে *স্বয়ম ক্রুশ*-এ অভিনয় করেছিলেন। এই চলচ্চিত্রটি মস্কো আন্তর্জাতিক চলচ্চিত্র উৎসবে প্রদর্শন করা হয়েছিল এবং লুইসভিল আন্তর্জাতিক চলচ্চিত্র উৎসবে হলিউড অভিনেতা টমাস জেনের সাথে পদ্মামতি সান্ধ্য রগমের সাথে প্রদর্শন করা হয়েছিল। অতঃপর বিজয়শান্তি *অগ্নি পর্বাতম* (১৯৮৪), *চ্যালেঞ্জ* (১৯৮৪), *প্রতিঘটনা* (১৯৮৫) *রেপাতি পুরুলু* (১৯৮৬), *পাসিবাদী প্রণাম* (১৯৮৭), *মুভভা গোপালুড়ু* (১৯৮৭), *ইয়ামুদিকি মোগুড়ু* (১৯৮৮) *আথাকু ইয়ামুড়ু আম্মাইকি মোগুড়ু* (১৯৮৯), *জনকী রামুদু* (১৯৮৮) *মুদ্দুলা মাভাইয়া* (১৯৮৯), *কোন্দাবীতি দোঙ্গা* (১৯৯০), *ইন্দ্রুদু চন্দ্রুদু* (১৯৮৯), *লরি ড্রাইভার* (১৯৯০), *সাথ্রুভু* (১৯৯০), *গ্যাং লিডার* (১৯৯১), *মান্নান* (১৯৯২), *রাউডি ইন্সপেক্টর* (১৯৯২), *মন্ডি মোগুডু পেনকি পেল্লাম* (১৯৯২), *চিনারায়ুডু* (১৯৯৩) এবং *পুলিশ লকআপ* (১৯৯৩)-এর মতো জনপ্রিয় চলচ্চিত্রে অভিনয় করার মাধ্যমে নিজেকে তেলুগু চলচ্চিত্র জগতে শীর্ষস্থানীয় অভিনেত্রী হিসাবে প্রতিষ্ঠিত করেছেন এবং গণমাধ্যমে দেশের অন্যতম জনপ্রিয় এবং খ্যাতিমান অভিনেত্রী হিসাবে চিহ্নিত করা হয়। ১৯৮০-এর দশকে এবং ১৯৯০-এর দশকের শেষের দিকে তিনি একজন আকর্ষণীয় ব্যক্তিত্ব হিসেবে বিবেচিত হতেন। তেলুগু চলচ্চিত্র *কর্তাব্যাম*-এর জন্য তার পারিশ্রমিক ছিল এক কোটি রুপি, যা উক্ত সময়ে একজন নারী অভিনয়শিল্পীকে সবচেয়ে বেশি অর্থ প্রদান করা হয়েছিল। তিনি ১৯৯৮ সালে রাষ্ট্রের রাজনীতিতে যোগ দিয়েছিলেন।

ব্যক্তিগত জীবন
--------------

বিজয়শান্তি এম. ভি. শ্রীনীবাস প্রসাদের সাথে বিবাহ বদনহনে আবদ্ধ হয়েছিলেন।

তথ্যসূত্র
---------

1. ↑  "Vijayashanti Personal Interview | Chatta Sabhallo Vanitha | Vanitha TV"। YouTube। ২০১৩-০৯-০৩। সংগ্রহের তারিখ ২০১৬-০৭-১২।
2. ↑
3. ↑  "The Hindu : Vijayashanthi for Bellary?"। *Thehindu.com*।
4. 1 2  "The Hindu : Hail rainmakers!"। *Thehindu.com*।
5. ↑  "Action queen takes on all comers"। *Thehindu.com*। ৫ এপ্রিল ২০০৯।
6. ↑  "'Lady Amitabh' Vijayashanti will be seen in a film again which is to be directed by B Gopal. Vijayashanti, MP from Medak broke away from the TRS recently to sail with the Congress."। *Timesofindia.indiatimes.com*। সংগ্রহের তারিখ ১৪ অক্টোবর ২০১৮।
7. ↑  "Archived copy"। ৫ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৩।
8. ↑  "38th National Film Awards – 1991"। Directorate of Film Festivals। ৫ নভেম্বর ২০১৩ তারিখে মূল (PDF) থেকে আর্কাইভ করা। সংগ্রহের তারিখ ১৩ জানুয়ারি ২০১৩।
9. ↑  "US edition: Inscrutable Americans - soon at a theatre near you"। *Rediff.com*।
10. ↑  "The Hindu : Metro Plus Visakhapatnam / Personality : Glam girl to Nayudamma"। *Thehindu.com*।
11. ↑  "Andhra Pradesh: Post-NTR, host of film artistes join politics"। *India Today*। সংগ্রহের তারিখ ১৪ অক্টোবর ২০১৮।
12. ↑  "Vijayashanthi meets fluorosis victims"। *The Hindu*। ১৩ জানুয়ারি ২০০৭।
13. ↑  "Archived copy" (পিডিএফ)। ১৬ এপ্রিল ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২ সেপ্টেম্বর ২০১৩।

বহিসংযোগ
--------

* ইন্টারনেট মুভি ডেটাবেজে Vijayshanti (ইংরেজি)
* বিজয়শান্তি অফিসিয়াল ওয়েবসাইট
* ফেসবুকে বিজয়শান্তি
* টুইটারে বিজয়শান্তি
* ইনস্টাগ্রামে বিজয়শান্তি